Hoek, Koek en Vloek: October 2013
Ek het hierdie ronde gehekelde mat so twee maande terug klaar gemaak. En ek LOVE dit.
Ek is gek oor die grys, wit en turquoise en wens ek kon vir ewig aangaan met die mat, maar na 32 rondtes is daar 270 steke in die laaste rondte en net onder 5000 steke in totaal. En ek kan nie vir 'n hele uur lank aan een rondte sit en werk nie. Nee, wat. Daar is baba olifantjies om te hekel.
Vir die mat het ek 6 drade op 'n slag gebruik. Moenie my vra van wat nie. Bietjie wol hier, bietjie katoen daar...'n paar balle van daai bamboes lint...
Ek het die mat in halwe lang-bene gewerk en dit af geëindig met 'n krap-steek rand. Die krap steek is lekker dig en leen ekstra gewig aan die laaste rondte. Plus dis so 'n mooi rollende steek.
Lees meer hier en leer sommer hoe om self 'n ronde mat te hekel (wees gewaarsku, dis in Engels)!
Posted by Dedri Uys at 08:23 No comments:
Posted by Dedri Uys at 19:36 No comments:
Goeie more! Ja, NOG 'n hekel blokkie. Asof daar nie al klaar genoeg van hulle is nie.
Hierdie Yskastert Hekel Blokkies werk lekker vinnig op en daar is genoeg steek-variasie, so hopelik sal jy nie jou arm wil afkou na die tiende blokkie nie. Ter selfde tyd is die blokkie eenvoudig genoeg om sommer so kips! te memoriseer.
As jy "double knit" (ek wil die heeltyd sê dubbeldoor, hehe..seker omdat my pa 'n volstruis boer was en ek eiers op die brein het) wol en 'n 4 mm hekel pen gebruik, sal die blokkies ongeveer 10 cm groot wees. Jy kan natuurlik dikker wol en 'n groter hekel pen gebruik as jy 'n bietjie lui is soos ek.
Die blokkie is soooo eenvoudig, maar daar is letterlik duisende maniere om jou kombers of kussing uniek te maak deur die oriëntasie/kleur van die blokkies te verander.
'n Paar Idees
Die patroon bevat 'n foto-tutoriaal, 'n "chart" en 'n ekstra 1-bladsy patroon (sodat jy dit maklik kan uitdruk). Daar is ook verskillende template (gebaseer op die kombinasies in die foto hierbo) wat jy kan uitdruk om jou kombers op te beplan.
Last, but by no means least, deel ek hoe om die blokkies aanmekaar te werk met die glip steek "zipper" metode. Dit vat 'n bietjie meer tyd as sommige ander metodes, maar die some is so plat soos 'n pannekoek!
Waar Kry Ek Die Patroon?
Vind die patroon hier in my Ravelry winkel. Moenie worry nie, dis verniet.
Posted by Dedri Uys at 08:55 No comments: